14. oktobar, 2024

**Edukacija i lični razvoj kao ključ uspeha: Uspešno završen Schwarzkopf Gliss Program Samopouzdanja**

Beograd - Sa uspešno završenim jesenjim ciklusom, Schwarzkopf Gliss Program Samopouzdanja postao je sinonim za edukaciju, osnaživanje i podršku ženama u ostvarivanju njihovih profesionalnih i ličnih ciljeva. Pokrenut od strane kompanije Henkel i brenda Schwarzkopf Gliss, ovaj jedinstveni besplatan program obuhvatio je dva ciklusa – prolećni i jesenji, tokom kojih su polaznice dobile dragocene uvide i podršku eminentnih stručnjaka iz različitih industrija.

Kreiran sa ciljem jačanja samopouzdanja i razvoja ključnih veština, tokom oba ciklusa Schwarzkopf Gliss Programa Samopouzdanja, polaznice su imale priliku da prate predavanja na raznovrsne teme, a poseban akcenat stavljen je na lični razvoj i važnost neprekidnog usavršavanja, jer pravo samopouzdanje dolazi iz kontinuiranog učenja i prilagođavanja novim okolnostima.

“Osnaživanje žena kroz edukaciju i podršku, posebno u vremenu kada su izazovi na tržištu rada sve veći, bila je naša misija prilikom kreiranja ovog programa. Svesni smo da samopouzdanje, ali i praktične veštine, predstavljaju temelj za lični i profesionalni uspeh. Upravo kroz ovaj Program samopouzdanja, omogućili smo polaznicama da steknu alate neophodne za ostvarivanje svojih potencijala. Ponosni smo što smo im pomogli da razviju samopouzdanje i kompetencije koje će im omogućiti da sigurno koračaju kroz karijeru i uspešno prevazilaze izazove koji im se nađu na putu,” izjavila je Milica Šljivančanin, direktorka marketinga HCB sektora u kompaniji Henkel Srbija.

Kompanija Henkel je posvećena društveno odgovornom poslovanju i kroz projekat pružila je podršku ženama u okviru Schwarzkopf Gliss Program Samopouzdanja.

**O kompaniji Henkel**

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](https://www.henkel.rs/)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.